CELEX: 22005D0961
Language: sk
Date: 2005-11-25 00:00:00
Title: 2005/961/ES: Rozhodnutie Výboru Spoločenstva a Švajčiarska pre leteckú dopravu č. 2/2005 z  25. novembra 2005 , ktorým sa mení a dopĺňa príloha k Dohode medzi Európskym spoločenstvom a Švajčiarskou konfederáciou o leteckej doprave

30.12.2005   
            
            
               SK
            
            
               Úradný vestník Európskej únie
            
            
               L 347/91
            
         
      ROZHODNUTIE VÝBORU SPOLOČENSTVA A ŠVAJČIARSKA PRE LETECKÚ DOPRAVU č. 2/2005
   z 25. novembra 2005,
   ktorým sa mení a dopĺňa príloha k Dohode medzi Európskym spoločenstvom a Švajčiarskou konfederáciou o leteckej doprave
   (2005/961/ES)
   VÝBOR SPOLOČENSTVA A ŠVAJČIARSKA PRE LETECKÚ DOPRAVU,
   so zreteľom na Dohodu medzi Európskym spoločenstvom a Švajčiarskou konfederáciou o leteckej doprave (ďalej len „dohoda“), najmä na jej článok 23 ods. 4,
   ROZHODOL TAKTO:
   Článok 1
   1.   Do bodu 1 (Tretí balík na liberalizáciu leteckej dopravy a ostatné pravidlá pre civilné letectvo) prílohy k dohode sa po odkaze na smernicu Rady 93/104/ES, ktorý tam bol vložený na základe článku 1 ods. 3 rozhodnutia Výboru Spoločenstva a Švajčiarska pre leteckú dopravu č. 3/2004 (1), vkladá:
   
      „č. 437/2003
      Nariadenie Európskeho parlamentu a Rady (ES) č. 437/2003 z 27. februára 2003 o štatistických výkazoch týkajúcich sa prepravy cestujúcich, nákladu a pošty v leteckej doprave“.
   
   2.   Do bodu 1 (Tretí balík na liberalizáciu leteckej dopravy a ostatné pravidlá pre civilné letectvo) prílohy k dohode sa po odkaze vloženom podľa článku 1 ods. 1 tohto rozhodnutia vkladá:
   
      „č. 1358/2003
      Nariadenie Komisie (ES) č. 1358/2003 z 31. júla 2003, ktorým sa vykonáva nariadenie Európskeho parlamentu a Rady (ES) č. 437/2003 o štatistických výkazoch týkajúcich sa prepravy cestujúcich, nákladu a pošty v leteckej doprave a ktorým sa menia a dopĺňajú jeho prílohy I a II“.
   
   3.   Do bodu 1 (Tretí balík na liberalizáciu leteckej dopravy a ostatné pravidlá pre civilné letectvo) prílohy k dohode sa po odkaze vloženom podľa článku 1 ods. 2 tohto rozhodnutia vkladá:
   
      „č. 785/2004
      Nariadenie Európskeho parlamentu a Rady (ES) č. 785/2004 z 21. apríla 2004 o požiadavkách na poistenie leteckých dopravcov a prevádzkovateľov lietadiel“.
   
   Článok 2
   1.   Do bodu 1 (Tretí balík na liberalizáciu leteckej dopravy a ostatné pravidlá pre civilné letectvo) prílohy k dohode sa po odkaze na nariadenie Rady (EHS) č. 2408/92 vkladá:
   
      „[Príloha I v znení zmenenom a doplnenom podľa čísla 1 bodu G (Letecká doprava) kapitoly 8 (Dopravná politika) prílohy II k Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia]“.
   
   2.   Do bodu 3 (Technické zosúladenie) prílohy k dohode sa po odkaze na smernicu Rady 93/65/EHS vkladá:
   
      „[Príloha I v znení zmenenom a doplnenom podľa čísla 2 bodu G (Letecká doprava) kapitoly 8 (Dopravná politika) prílohy II k Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia]“.
   
   3.   Do bodu 1 (Tretí balík na liberalizáciu leteckej dopravy a ostatné pravidlá pre civilné letectvo) prílohy k dohode sa po odkaze na smernicu Európskeho parlamentu a Rady 2002/30/ES, ktorý tam bol vložený na základe článku 1 ods. 1 rozhodnutia Výboru Spoločenstva a Švajčiarska pre leteckú dopravu č. 3/2004, vkladá:
   
      „[Príloha I v znení zmenenom a doplnenom podľa čísla 2 bodu G (Letecká doprava) kapitoly 8 (Dopravná politika) prílohy II k Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia]“.
   
   Článok 3
   Do bodu 4 (Letecká bezpečnosť) prílohy k dohode sa po odkaze na nariadenie Komisie (ES) č. 2042/2003 vkladá:
   
      „č. 36/2004
      Smernica Európskeho parlamentu a Rady 2004/36/ES z 21. apríla 2004 o bezpečnosti lietadiel tretích štátov používajúcich letiská Spoločenstva
      (Články 1 až 9 a články 11 až 14)“.
   
   Článok 4
   Toto rozhodnutie sa uverejní v Úradnom vestníku Európskej únie a Úradnej zbierke federálnych zákonov Švajčiarskej konfederácie. Rozhodnutie nadobúda účinnosť prvým dňom mesiaca nasledujúceho po jeho prijatí.
   
      V Bruseli 25. novembra 2005
      
         
            Za spoločný výbor
         
         
            vedúci delegácie Spoločenstva
         
         Daniel CALLEJA CRESPO
         
         
            vedúci delegácie Švajčiarskej konfederácie
         
         Raymond CRON
         
      
   
   
      (1)  Ú. v. EÚ L 151, 30.4.2004, s. 9. Korigendum v Ú. v. EÚ L 208, 10.6.2004, s. 7.